
# *ОБЩИНА ДИМИТРОВГРАД*

6400, Димитровград,

бул.”Г.С.Раковски” №15

тел.:0391/ 68-203; факс: 0391/ 66-698

e-mail: obshtina@dimitrovgrad.bg

# *DIMITROVGRAD MUNICIPALITY*

6400, Dimitrovgrad,

G.S.Rakovski 15 Blvd

tel.:+359 391/ 68-203; fax:+359 391/ 66-698

www.dimitrovgrad.bg

### ДО

**ОБЩИНСКИ СЪВЕТ**

### ДИМИТРОВГРАД

## Д О К Л А Д Н А З А П И С К А

**От ИВО ДИМОВ**

**кмет на Община Димитровград**

 **Относно :Одобряване на задание и даване съгласие за откриване на процедура за изработване на Проект за изменение на Специализиран подробен устройствен план-паркоустройствен проект на Парк „Марица”,одобрен с решение № 362/30.10.2008г. на Общински съвет Димитровград ,който да бъде изработен при спазване предвижданията на Общия устройствен план на Община Димитровград, одобрен с решение № 793/2017г. на Общински съвет и изискванията на чл.62,ал.9 и чл. 134,ал.2,т.6 от ЗУТ**  **и чл.84 от Закона за културното наследство.**

**УВАЖАЕМИ ОБЩИНСКИ СЪВЕТНИЦИ,**

 В Община Димитровград e постъпило заявление рег.инд.УТКР-29-1658/08.07.2020г. от Клавдия Йовчева, н-к отдел „ИДОСВ” при Община Димитровград, с искане за допущане изработване на проект за изменение на Специализиран подробен устройствен план-паркоустройствен проект на Парк „Марица”, одобрен с решение № 362/30.10.2008г. на Общински съвет Димитровград ,който да бъде изработен при спазване предвижданията на Общия устройствен план на Община Димитровград, одобрен с решение № 793/2017г. на Общински съвет и съгласно изискванията на чл.62,ал.9 и чл.134,ал.2,т.6 от ЗУТ и чл.84 от Закона за културното наследство.

***Комбинирана извадка от КК и КРП на Димитровград на част от парк „ЦПКО”***

 Специализирания подробен устройствен план-паркоустройствен проект на Парк „Марица” е изготвен през 2007-2008г.При изработването на проекта е извършена инвентаризация на дървесно-храстовата растителност като на терен се описани и картирани дървесните масиви, единичните, алейни и декоративни дървесни групи, по предварително уточнен и съгласуван с инвеститора образец. В него за единичните дървета са отразени възрастта, параметри за височина, ширина на короната, диаметър на стъблото на височина 1.3 м, здравословно състояние, а за масивите - състав, средна възраст, пълнота, височина, бонитет, диаметър на стъблото, съпътстващи видове, здравословно състояние.Изработена е карта на съществуващото положение с картирана растителност, с поредна номерация, отговаряща на тази от описанията, видове пространства – открити, полуоткрити, полузакрити и закрити – в зависимост от пълнотата, по видове гори – широколистни, иглолистни и смесени и са отразени чрез GPS заснемане промени в планировката и подробности от терена.Дадени са становища относно поддържането на дървестната растителност. Описани са и видовете настилки на алеите и площадките и тяхното състояние.



При теренната работа на парк “Марица” са отделени масиви с дървесна растителност с обща площ 474,96 дка. Те са разпределени в два отдела, чиято граница минава по централната алея. Първи отдел обхваща 50 подотдела, с обща площ 209,10 дка, втори отдел – 57 подотдела и площ 266,14 дка. Изготвени са таксационни описания в стандартен формат за таксация. Констатирано е едно завидно видово разнообразие в парка от 29 иглолистни, 48 широколистни и 26 вида храсти, като не са регистрирани всички форми. Откриват се и по-рядко използвани за страната ни видове с южна компонента, като *Abies cephalonica Loud, Abies pinsapo Boiss, Cedrus – трите вида, Cupressus arizonica Greene, Ginkgo biloba L., Albizia julibrissin Durazz., Cercis siliquastrum L., Koelreuteria paniculata Laxm, Vitex agnus-castus L. и др.*



 В проектната разработка като заключение е записано,че е необходимо обновяване на алейната мрежа и извършване на редица възстановителни дейности,за които до сега общината не е имала възможност да осигури срадства. Наред с тези дейности е необходимо и обогатяване на функционалното разпределение на площите, с което да се осигурят повече възможности за отдиха и физическите занимания на открито на гражданите на Димитровград на територията на парка.

С изготвянето на Проекта за изменение на Специализиран подробен устройствен план-паркоустройствен проект на Парк „Марица”,одобрен с решение № 362/30.10.2008г. на Общински съвет Димитровград се цели осигуряването на по-добра достъпност до определените зони в парка, опазването на съществуващата дървестна растителност и включването на тези зони в одобреното проектно предложение №BG16RFOP001-1.032-0006 „Благоустрояване и реконструкция на парк Марица”, гр.Димитровград, по процедура за предоставяне на безвъзмездна финансова помощ №BG16RFOP001-1.032 по ”Изпълнение на интегрирани планове за градско възстановяване и развитие 2014-2020- Димитровград”, част- процедура №BG16RFOP001-1.001-039” ,Изпълнение на интегрирани планове за градско възстановяване и развитие 2014-2020,одобрено за финансиране по Оперативна програма „Региони в растеж” 2014-2020г.

 По данни от кадастралната карта на Димитровград ,ЦПКО „Марица” /или парк „Марица”/, представлява поземлен имот с идентификатор 21052.1011.4 с площ 1060 дка ,общинска публична собственост съгласно АОС №56-ХІІ-3853/2017г.,който се намира в строителните граници на града по плана одобрен със заповеди №4143/1951г., №531/1996г. и попада в териториалния обхват на урбанистична недвижима културна ценност „Ансамбъл Бул.България” ,Бул.Д.Благоев”, парк”Марица”,съгласно чл.58 от ЗКН и заповед №РД9Д-0020/25.11.2010г. на Министъра на културата и в устройствена зона „Зп-Зона за градски паркове”,определена за терена с Общия устройствен планна Община Димитровград,одобрен с решение № 793/2017г. на Общински съвет Димиттровград.

В приложеното задание е записано ,че проекта ще обхваща само изменение на схемата за функционално зониране ,с което се предвижда промяна местоположенията и наименованията на следните проектни площадки:

 - „Площадка за скейтборд,хек,стрийтбол и велосипеди” ,отразена като зона К7 ,която от западната част при функционалното зониране се предвижда да бъде разположена на вътрешния вход на парка

 -„Зоната за приключенски кът” ,отразена като зона К4 в източната част на функционалното зониране се предвижда да се разположи във вътрешната част от парка ,източно от централните алеи.

 -„Стоянка за велосипеди и рикши” ,отразена като К20 ,да бъде с променено предназначение „За фитнес зона на открито и стоянка за велосипеди”

- С проектното функционално зониране е предвидено добавяне на нова зона К22 в северната част на основната алея с наименование –„Ротонда с кът за отдих”,така както е показано в приложения опорен план.

Искането е разгледано на Общински експертен съвет и e взето решение,вписано в протокол № 6/15.07.2020г. за допущане изработване на Проект за изменение на Специализиран подробен устройствен план-паркоустройствен проект на Парк „Марица”,одобрен с решение № 362/30.10.2008г. на Общински съвет Димитровград

Във връзка с горното и на основание чл.5,ал.9 от Наредба №8 за реда за придобиване ,управление и разпореждане с общинско имущество ,предлагам на Вашето внимание следното

**Р Е Ш Е Н И Е:**

**1.** **Общински съвет**  **Димитровград, при спазване изискванията на чл.62,ал.9 във връзка с чл. 134,ал.2,т.6 от ЗУТ** **,одобрява заданието и дава съгласие за откриване на процедура за изработване на Проект за изменение на Специализиран подробен устройствен план-паркоустройствен проект на Парк „Марица” ,одобрен с решение № 362/30.10.2008г. на Общински съвет Димитровград в частта му за функционално зониране, при спазване предвижданията на Общия устройствен план на Община Димитровград, одобрен с решение № 793/2017г.**

**2.Възлага на Кмета на Общината да проведе необходимите процедури по съгласуване и одобряване на Проекта за изменение на Специализиран подробен устройствен план-паркоустройствен проект на Парк „Марица” при спазване изискванията на ЗУТ и ЗКН**

**С уважение,**

**ИВО ДИМОВ**

**кмет на Община Димитровград**

**За бърза справка**

**ЗУТ**

 ***Чл. 62.*** *(1) (Доп. - ДВ, бр. 65 от 2003 г., изм. и доп., бр. 61 от 2007 г.) Зелените системи и озеленените площи се устройват в съответствие с одобрените общи и подробни устройствени планове на урбанизираните територии и подробни устройствени планове за парковете и градините, като се спазват правилата и нормативите в* *наредбата* *по* *чл. 13, ал. 1**.*

 *(4) Паркове и градини с историческо значение и с характерно композиционно и естетическо изграждане се регистрират и се обявяват за паметници на градинското и парковото изкуство, които се устройват и опазват при спазване нормативите и на* *Закона за културното наследство**.*

 *(9) (Нова - ДВ, бр. 65 от 2004 г.) Подробните устройствени планове за паркове и градини се приемат с решение на общинския съвет, независимо от техния териториален обхват. Задължителен елемент на тези планове представлява план-схема за разполагане на преместваеми обекти и рекламни съоръжения, която се одобрява по реда, предвиден за одобряване на подробния устройствен план за парка или градината.*

***Чл. 134.****(2) Влезлите в сила подробни устройствени планове могат да се изменят, освен на основание по ал. 1, и когато:*

*6. (изм. - ДВ, бр. 87 от 2010 г., доп. - ДВ, бр. 96 от 2017 г., в сила от 02.01.2018 г.) има съгласие на всички собственици на имоти по чл. 131, ал. 2, т. 1, както и на носителите на ограничени вещни права върху тях и на концесионерите;*

***ЗКН***

***Чл. 84.****(Изм. - ДВ, бр. 92 от 2009 г., в сила от 20.11.2009 г., изм. - ДВ, бр. 54 от 2011 г., изм. - ДВ, бр. 52 от 2016 г.) (1) Съгласуването по този раздел се извършва с писмено становище и заверка с печат върху графичните материали в срок до 4 месеца от датата на постъпване на съответната документация в НИНКН или в общината, определена по чл. 17, ал. 3. Инвестиционните проекти и искания за намеси в защитени територии за опазване на културното наследство се внасят:*

*1. за недвижими културни ценности с категории "световно значение" и "национално значение" в техните граници и охранителни зони - в НИНКН;*

*2. за недвижими културни ценности с категории "местно значение", "ансамблово значение" и "за сведение" в техните граници и охранителни зони - в съответното звено по чл. 17, ал. 3.*

*(2) Съгласуването по ал. 1 на инвестиционните проекти и исканията за намеси по чл. 83 се извършва от министъра на културата или оправомощени от него длъжностни лица*